Diari Oficial de la Generalitat Valenciana


Sumari del DOGV 7933, del 09-12-2016 (2016/9606)

RESOLUCIÓ de 30 de novembre de 2016, del director general de Relacions amb les Corts, de la Presidència de la Generalitat, per la qual es disposa la publicació del conveni entre l'Administració General de l'Estat, a través del Ministeri d'Agricultura, Alimentació i Medi Ambient, i la Generalitat, a través de la Conselleria d'Agricultura, Medi Ambient, Canvi Climàtic i Desenvolupament Rural, en matèria d'estadística, any 2016.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7933

Data del DOGV
:   09-12-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/9606


Data del document
:   30-11-2016

Organisme emissor
:   Presidència de la Generalitat

Tipus de document
:   Resolució

RESOLUCIÓ de 30 de novembre de 2016, del director general de Relacions amb les Corts, de la Presidència de la Generalitat, per la qual es disposa la publicació del conveni entre l'Administració General de l'Estat, a través del Ministeri d'Agricultura, Alimentació i Medi Ambient, i la Generalitat, a través de la Conselleria d'Agricultura, Medi Ambient, Canvi Climàtic i Desenvolupament Rural, en matèria d'estadística, any 2016. [2016/9606]  
L'Administració General de l'Estat, a través del Ministeri d'Agricultura, Alimentació i Medi Ambient, i la Generalitat, a través de la Conselleria d'Agricultura, Medi Ambient, Canvi Climàtic i Desenvolupament Rural, han subscrit, amb la tramitació prèvia reglamentària, el dia 30 de setembre de 2016, el conveni en matèria d'estadística, any 2016.  
En compliment del que estableix l'article 20 del Decret 176/2014, de 10 d'octubre, del Consell, es publica en el Diari Oficial de la Generalitat Valenciana el conveni esmentat, que ha quedat inscrit al Registre de Convenis de la Generalitat amb el número 855/2016 i que figura com a annex d'aquesta resolució.  
  
València, 30 de novembre de 2016.- El director general de Relacions amb les Corts: Antonio Torres Salvador.  
  
  
Conveni específic de col·laboració entre l'Administració General de l'Estat, a través del Ministeri d'Agricultura, Alimentació i Medi Ambient, i la Generalitat Valenciana, a través de la Conselleria d'Agricultura, Medi Ambient, Canvi Climàtic i Desenvolupament Rural, en matèria d'estadística, any 2016  
  
Madrid, 30 de setembre de 2016  
  
Reunits  
D'una banda, Jaime Haddad Sánchez de Cueto, sotssecretari d'Agricultura, Alimentació i Medi Ambient, en virtut del Reial decret 2024/2011, de 30 de desembre, pel qual es disposa el seu nomenament, en nom i representació de l'esmentat departament, d'acord amb les atribucions delegades en l'Ordre AAA/838/2012, de 20 d'abril (BOE 24 d'abril), sobre delegació de competències del Ministeri d'Agricultura, Alimentació i Medi Ambient, modificada per l'Ordre AAA/1402/2012, de 19 de juny (BOE 28 de juny).  
I de l'altra, Elena Cebrián Calvo, consellera d'Agricultura, Medi Ambient, Canvi Climàtic i Desenvolupament Rural, que actua en nom i representació d'aquesta, en virtut del Decret 8/2015, de 29 de juny, del president de la Generalitat, pel qual nomena vicepresidenta, consellers, secretària i portaveu del Consell, i especialment facultada per a aquest acte per l'Acord del Consell, de data 30 de setembre de 2016.  
  
Ambdues parts es reconeixen capacitat jurídica suficient per a subscriure aquest conveni de col·laboració i, a aquest efecte,  
  
Exposen  
  
Primer. Que el Ministeri d'Agricultura, Alimentació i Medi Ambient actua d'acord amb el que estableix l'article 149.1.31 de la Constitució Espanyola, que reserva de forma exclusiva a l'Estat la competència en matèria d'estadística per a fins estatals.  
D'altra banda, la Generalitat Valenciana ha assumit la competència exclusiva en matèria estadística d'interés de la Generalitat, de conformitat amb el que preveu l'article 49.1.32 del seu estatut d'autonomia (en la redacció que en fa la Llei orgànica 1/2006, d'11 d'abril).  
Segon. Que la Llei 12/1989, de 9 de maig, de la Funció Estadística Pública, l'objecte de la qual és la regulació de la funció estadística per a fins estatals, estableix en l'article 41 que els serveis estadístics de l'Administració de l'Estat i de les comunitats autònomes podran subscriure convenis relatius al desenvolupament d'operacions estadístiques quan això convinga per al perfeccionament i eficàcia d'aquestes o per a evitar duplicitats i despeses. Els esmentats convenis hauran de fixar, quan la deguda coordinació ho requerisca, els procediments tècnics relatius a la replega, tractament i difusió de la informació, incloent-hi els terminis en què han de dur-se a terme les esmentades operacions. En el marc dels convenis de cooperació podran establir-se fórmules de participació dels serveis estatals en el finançament d'estadístiques per a fins estatals o autonòmics.  
Tercer. Que el Ministeri d'Agricultura, Alimentació i Medi Ambient i la Generalitat Valenciana han mantingut una estreta relació de col·laboració mitjançant la firma de convenis bilaterals en matèria d'estadística per a dur a terme, cada any, les funcions necessàries en la recollida d'informació, gravació i validació de les dades en el seu àmbit territorial per a l'execució dels corresponents programes d'estadístiques.  
  
Les parts han subscrit, amb data 13 de març de 2014, un conveni marc en matèria d'estadística any 2014-2016.  
Quart. Que les parts consideren convenient subscriure un conveni per a l'harmonització i comparabilitat de les estadístiques elaborades en virtut de les seues competències, així com per a establir una única font de recollida d'informació, que evite duplicitats, divergències i molèsties a l'informador i minimitze el cost que suposa l'execució de les operacions estadístiques, garantint-ne el suficient grau de cobertura, fiabilitat i oportunitat, d'acord amb les exigències de la normativa nacional i de la Unió Europea. El Consell de Ministres, en la reunió de 15 de juliol de 2016, va autoritzar la subscripció d'aquest conveni.  
Cinqué. Que l'article 6, apartat 1, de la Llei 30/1992, de 26 de novembre, de règim jurídic de les administracions públiques i del procediment administratiu comú, habilita l'Administració General de l'Estat i els òrgans de govern de les comunitats autònomes per a realitzar convenis de col·laboració entre si i en l'àmbit de les competències respectives.  
Conseqüentment, les parts estan habilitades per a la subscripció d'aquest conveni de col·laboració, el qual quedarà fora de l'àmbit d'aplicació del text refós de la Llei de contractes del sector públic, aprovat pel Reial decret legislatiu 3/2011, de 14 de novembre, excepte per a la resolució dels dubtes i de les llacunes que s'hi puguen presentar, i en aquest cas seran aplicables els principis del text legal esmentat.  
  
Per tot el que s'ha exposat, les parts acorden subscriure aquest conveni de col·laboració, amb subjecció a les següents:  
  
Clàusules  
  
Primera. Objecte  
Aquest conveni de col·laboració té per objecte establir l'acció conjunta de les parts firmants en matèria d'estadística agrària, ramadera i alimentària, per a dur a terme, durant l'any 2016, les funcions necessàries en la recollida d'informació en explotacions agràries i ramaderes, establiments, empreses industrials i mercats de productes agraris i ramaders; així com la gravació i validació d'aquests, en l'àmbit territorial de la Comunitat Valenciana, per a l'execució de les corresponents operacions estadístiques.  
  
Segona. Actuacions  
1. La Conselleria d'Agricultura, Medi Ambient, Canvi Climàtic i Desenvolupament Rural de la Generalitat Valenciana es compromet a realitzar les actuacions següents:  
a) Realitzar les operacions estadístiques d'interés autonòmic en exercici de la seua competència exclusiva sobre les estadístiques per a fins de la comunitat autònoma.  
b) Realitzar durant l'any 2016 les operacions estadístiques acordades entre ambdues parts i el posterior lliurament dels resultats obtinguts al Ministeri d'Agricultura, Alimentació i Medi Ambient, d'acord amb el calendari establit.  
c) Disposar dels recursos materials i humans necessaris, ja siga de forma directa o indirecta, per a realitzar les operacions estadístiques acordades.  
2. El Ministeri d'Agricultura, Alimentació i Medi Ambient es compromet a realitzar les actuacions següents:  
a) El tractament, la depuració, la integració i la difusió de les operacions, en matèria d'estadística, realitzades per la comunitat autònoma segons el calendari acordat.  
b) Finançar, de conformitat amb el que estableix la clàusula tercera, aquella part dels treballs que ha de realitzar la comunitat autònoma conduents a la realització del programa d'estadístiques.  
3. Les principals característiques metodològiques, així com les dates de lliurament de les dades de les operacions estadístiques, a què es fa referència en la clàusula quarta sobre programes de treball, les determinarà la comissió de seguiment.  
4. El detall de les actuacions i el pressupost per a l'any 2016 s'inclouen en l'annex I.  
  
Tercera. Pressupost, finançament i forma de pagament  
Aquest conveni el finançarà el Ministeri d'Agricultura, Alimentació i Medi Ambient amb càrrec a l'aplicació pressupostària 45.57.667R.475.48, dels pressupostos generals de l'Estat de l'any 2016.  
  
La contribució màxima del Ministeri d'Agricultura, Alimentació i Medi Ambient fa la suma de 124.484,76 euros, que es destinaran a l'execució de les operacions estadístiques acordades per les parts de conformitat amb la planificació anual i els calendaris de les operacions estadístiques que s'acorden.  
El Ministeri d'Agricultura, Alimentació i Medi Ambient abonarà a la Generalitat Valenciana l'esmentat import, mitjançant una transferència al compte bancari, codis 6073.0187.53.0463061623, o el que puga substituir-lo, una vegada comprovats els treballs realitzats i certificada la conformitat d'aquests pel ministeri.  
La comunitat autònoma aportarà els mitjans materials i humans necessaris per a la realització de les operacions estadístiques acordades, sense que d'aquest conveni es deriven aportacions dineràries per part de la comunitat autònoma.  
  
Quarta. Programes de treball  
Les operacions estadístiques, així com els treballs concrets que s'efectuen, que ha de realitzar la comunitat autònoma, base d'aquest conveni de col·laboració, seran les assignades en el Pla Estadístic Nacional (PEN) al Ministeri d'Agricultura, Alimentació i Medi Ambient i en les que figure la comunitat autònoma com a organisme col·laborador, aprovat mitjançant el Reial decret 1658/2012. S'aplicarà el Reial decret 1089/2015, de 4 de desembre, pel qual s'aprova el programa anual 2016, així com aquelles operacions necessàries per a l'elaboració dels comptes econòmics regionals de l'agricultura, d'acord amb la metodologia publicada pel ministeri. Aquestes operacions estadístiques són obligatòries perquè responen a reglamentació europea o són font d'informació necessària per a complir els reglaments europeus.  
  
El lliurament de les dades es realitzarà amb l'antelació suficient per a poder complir els terminis indicats tant en la reglamentació europea com en els calendaris de difusió publicats en els programes anuals esmentats en l'apartat anterior.  
  
Cinquena. Comissió de seguiment  
Es crea una comissió de seguiment per a avaluar el grau de compliment d'aquest conveni, formada per dos representants de cada part. L'esmentada comissió es reunirà, com a mínim, una vegada a l'any, i sempre que les necessitats així ho requerisquen. Es remetrà una còpia de les seues actes, acords i informes a la Sotssecretaria de la Conselleria d'Agricultura, Medi Ambient, Canvi Climàtic i Desenvolupament Rural.  
Actuarà com a presidenta de l'esmentada comissió la subdirectora general d'Estadística del Ministeri d'Agricultura, Alimentació i Medi Ambient o la persona en qui delegue, i la secretaria l'exercirà una persona funcionària de la Subdirecció General d'Estadística, nomenada pel president, amb nivell mínim 28.  
Els representants de la comunitat autònoma en l'esmentada comissió els nomenarà la persona titular de la sotssecretaria de la conselleria competent en agricultura i alimentació.  
Les funcions de la comissió seran les següents:  
Programar i planificar els treballs que cal desenvolupar, als efectes del correcte compliment del contingut del conveni, així com les dates de lliurament de les dades de les operacions estadístiques.  
Acordar la metodologia i les normes de depuració que cal seguir en l'elaboració de les estadístiques.  
Resoldre les discrepàncies i els conflictes que es presenten en relació amb l'execució del conveni.  
Assegurar l'òptima coordinació entre les parts.  
Aquesta comissió s'ajustarà, en tot el que no estiga específicament previst, a les normes contingudes en el capítol II del títol II de la Llei 30/1992, de 26 de novembre, de règim jurídic de les administracions públiques i del procediment administratiu comú.  
  
Sisena. Durada  
Aquest conveni produirà efectes des del dia de la firma i fins al 31 de desembre de 2016.  
  
Setena. Extinció del conveni  
L'extinció d'aquest conveni de col·laboració serà per incompliment motivat o per desistiment d'una de les parts.  
En el cas de resolució anticipada del conveni, les actuacions en curs continuaran efectuant-se fins a la completa finalització, però no s'iniciaran noves actuacions.  
  
Huitena. Obligacions econòmiques per a la Generalitat  
L'aplicació i execució d'aquest conveni, incloent-hi a aquest efecte tots els actes jurídics que se'n puguen dictar en l'execució i el desplegament, no podrà suposar obligacions econòmiques per a la Generalitat i, en tot cas, hauran de ser ateses amb els seus mitjans personals i materials.  
  
Novena. Jurisdicció  
Aquest conveni té naturalesa administrativa, segons el que disposa l'article 6 de la Llei 30/1992, de 26 de novembre, de règim jurídic de les administracions públiques i del procediment administratiu comú, i es troba exclòs de l'àmbit d'aplicació del text refós de la Llei de contractes del sector públic, aprovat pel Reial decret legislatiu 3/2011, de 14 de novembre, en virtut del que estableix l'article 4.1.c de l'esmentada norma.  
Les controvèrsies que puguen plantejar-se sobre la interpretació i execució d'aquest conveni que no les haja pogut resoldre la comissió de seguiment seran de la competència de la jurisdicció contenciosa administrativa, d'acord amb la Llei 29/1998, de 13 de juliol, reguladora d'aquest ordre jurisdiccional.  
I, en prova de conformitat, i per a la deguda constància del que s'ha acordat, les parts firmen aquest conveni de col·laboració, per triplicat exemplar i en tots els seus fulls, al lloc i en la data indicats a l'inici.  
  
  
La ministra d'Agricultura, Alimentació i Medi Ambient, p. d. (O AAA/838/2012, 20.04.2012, modificada per O AAA/1402/2012, 19.06.2012), el sotssecretari: Jaime Haddad Sán­chez de Cueto.  
La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.